
Om  at  tage  Standpunkt 

-  af  Ældste   Orson   B.  West.  — 


Adskillige  Gange  i  Løbet  af  Livet  maa  Mennesket  tage 
Standpunkt  til  Forhold,  som  vil  blive  af  afgørende  Betydning 
for  dets  Fremtid.  Forældre  maa  f.  Eks.  tage  Standpunkt  til 
Børnenes  Fremtidsmuligheder  ved  at  underkaste  disse  en 
gennemgribende  Undersøgelse,  Mennesket  maa  tage  Stand- 
punkt til  Politik  og  Religion,  og  saadan  kunde  vi  blive  ved 
med  at  opregne  Forhold,  som  man  maa  tage  Stilling  til. 
Hvis  man  studerer  Historien,    vil  man  hurtigt  finde  ud  af, 

at  de  store  Begivenheder,  som 
har  omskabt  Verden,  fremkom 
som  Resultater  af  Polikeres, 
Videnskabsmænds  og  Kunst- 
neres Virksomhed  og  Indsats 
De  har  ofte  været  udsat  for 
Latterliggørelse,  Haan,  For- 
følgelse og  gennemført  Bruta- 
litet, fordi  de  har  taget  Stilling 
til  Spørgsmaal,  som  var  af  vi- 
tal Betydning  for  dem  og  se- 
nere viste  sig  at  blive  til  Men- 
neskehedens Velsignelse.  Disse 
Mennesker  har  udført  Pionerens 
trælsomme  og  opslidende  Ar- 
bejde, de  har  vovet  at  tage 
Standpunkt,  selv  om  det 
har  medført  alvorlige  Konse- 
kvenser for  dem. 


Ved  forskellige  <£e)lig= 
heder  maa  ^Mennesket  tage 
Standpunkt  til  fforhold, 
som  berører  dets  eget  og 
andres  £iv.  'Det  er  ofte 
forbundet  med  store  Van* 
skeligheder  at  træffe  det 
jette  Valg  fordi  man  maa 
tage  SKensyn  til  flere  Sider. 
VYogle  har  feigt  kastet 
dette  Sinsvar  med  at  vælge 
Hl  Side. 

Denne  fflrtikel  søger  at 
kaste  <£ys  over  dette  inte= 
ressante  SProblem,  som  er 
af  vitaWetydning  forSWen* 
nesket  og  en  Betingelse  for 
en  Sidste  'Dages  SHelligs 
Ø~relse  og  Ophøjelse. 


Modsat  disse  Mennesker  med  Aandens  Adelsmærke  vil 
man  ogsaa  i  Livet  træffe  paa  Individer,  som  sløvt  og  apa- 
tisk ser  til,  som  af  Feighed  ikke  vover  at  tage  et  Stand- 
punkt, der  muligvis  ikke  er  velset  af  Samfundet  eller  at 
Magthaverne.  De  er  besjælet  af  Slaveaanden  og  underkaster 
sig  blindt  de  Teorier  og  Meninger,  som  anses  for  de  rette 
»paa  Bjerget«.  Disse  Mennesker  er  ikke  af  nogen  synderlig 
Værdi  for  Samfundets  Udvikling  og  Menneskehedens  Befrielse. 

Vi  vil  fremdrage  enkelte  Navne  fra  Historien,  som  har 
vovet  at  tage  Standpunkt.  Først  af  dem  alle  og  med  Glorie- 
kransen om  Panden  staar  Verdens  Frelser  og  Forløser,  Jesus 
Kristus.  Han  blev  ført  op  i  Ørkenen  for  at  fristes  af  Djævelen 
»Og  da  han  havde  fastet  fyrretyve  Dage  og  fyrretyve  Nætter, 
blev  han  omsider  hungrig,  og  Fristeren  gik  til  ham«;  (Math. 
4:  2-3).  Djævelen  benyttede  sig  i  dette  specielle  Tilfælde 
—  som  forøvrigt  i  alle  Tilfælde  —  af  en  Snuhed,  og.. -listig 
Fremgangsmaade  for  at  overvinde  sit  Offer.  Tænk  blot  paa 
fyrre  yve  Dage  uden  Mad,  og  læg  saa  Mærke  til  disse  Ord, 
som  i  Sandhed  var  djævelske  i  den  givne  Situation. ,  »Er -du 
Guds  Søn,  da  sig,  at  disse  Stene  skulle  blive  Brød«,  Djæve- 
len trænger  mere  og  mere  ind  paa  Jesus  og  lover  ham  til 
sidst  alle  Verdens  Riger  og  Herlighed,  hvis  han  blot  vil 
falde  ned  og  tilbede  Jordens  Fyrste.  Men  Jesus  havde  taget 
sit  Standpunkt  og  svarer  Djævelen  med  de  klangfulde 
Ord:  »Vig  bort,  Satan!  thi  der  er  skrevet:  Du  skal  tilbede 
Herren  din  Gud  og  tjene  ham  alene«.  (Math.  4:10).  Jesus 
faste  Karakter  og  mandige  Personlighed  havde  sejret,  fordi 
han  ikke  var  bange  for  at  tage  et  Standpunkt. 

Et  andet  Navn,  der  for  Sidste  Dages  Hellige  omfattes 
med  Kærlighed  og  Ømhed  er:  Joseph  Smith.  Ogsaa  han  var  et 
straalende  Eksempel  paa  Viljen  og  Evnen  til  at  .  tage 
Standpunkt.  Ogsaa  han  blev  mange  Gange  fristet  til ; at 
svigte  den  Opgave,  som  var  blevet  paalagt  ham.  Men  han 
havde  taget  sit  Standpunkt  og  udførte  den  ham  overdragne 
Mission  til  Herrens  Ære.  Vi  kunde  fremdrage  mange  andre 
Navne,  der  med  Viljestyrke  og  Hæder  har  udført  de  Op- 
gaver, som  de  efter  moden  Overvejelse  har  taget  Stilling 
til. 

Tusinder  af  oprigtige  Mænd  og  Kvinder  har  vovet  at  tage 
positivt  Standpunkt  til  Mormonismen,  den  forkætrede  og 
omstridte  Religion.  De  har  vovet  det  paa  Trods, af  Forfølg- 
else, Haan  og  Spot  —  og  har  vundet  derved.  Sandheden 
har  gjort  dem  til  frie  Mænd  og  Kvinder,  som  gaar  gennem 
Livet  med  oprejst  Pande  og  frejdigt  Mod. 

Som  Medlemmer  af  Guds  sande  Kirke  kan  vi  aldrig  være 
passive  overfor  Krænkelser  af  Menneskets  Rettigheder  eller 
ligegyldige  se  til  Forhaanelser  af  evige  Sandheder,   Vi  maa 

tage  Standpunkt.  Vi  maa  aldrig  sløvt  se  til,  at  de  svage 
undertrykkes,  men  med  Kraft  reagere  imod  den  Slags  For- 
følgelser. Selv  indenfor  Kirken  er  der  meget  at  tage  Stand- 
punkt til.  Har  du,  min  kære  Læser,  taget  dit  Standpunkt 
med  Hensyn  til  Visdomsordet,  Tiendeloven,  Sabbaten,  En- 
kerne og  de  faderløse,  ja,  har  du  gennemtænkt  alle  Forhold, 
der  vedrører  Kirken  og  dens  Tarv?  Det  er  undertiden  godt 
at  undersøge  sig  selv  kritisk;  for  der  er  sikkert  mangt  og 
meget,  der  kunde  rettes  —  til  Gavn  for  os  selv  og  den 
Kirke,  vi  tilhører  og  som  vi  skylder  sa~a~ uendelig  meget,    - 

Sidste  Dages  Hellige  skulde  aldrig  være  bange  for  at 
tage  Standpunkt  mod  Uretfærdighed  og  Gudsbespottelse, 
Vi  vinder  i  aandelig  Styrke  og  Karakterfasthed,  naar  vi 
kæmper  for  Retfærdighed.  Vort  Maal  er  at  opnaa  en  Frelse 
og  Ophøjelse  i  Guds  celestiale  Rige,  og  en  saadan  Frelse 
kan  ikke  blive  vor,  hvis  vor  Karakter  plettes  ved  Løgn  og 
Svig,  hvis  vor  hele  Personlighed  ikke  alvorligt  og  oprigtigt 
har  taget  Standpunkt  til  Sandhed  og  Løgne,  Krig  og  Fred, 
Uselvviskhed  og  Egoisme.  Men  hvis  vi  klart  tager  den  rette 
Stilling  til  alle  Livets  Problemer,  da  vi  er  sikre  paa  en  hejr* 
lig  Opstandelse  og  evig  Ophøjelse,  som  vi  stræber  saa  al- 
vorligt efter.  Vi  maa  altid  lade  Evangeliets  Aand  flamme 
symbolsk  i  vort  Hjerte  og  i  vore  Gerninger.  Vi  maa  altid 
kunne    tage    Standpunkt. 


°Vi  bør  opmuntre  hinanden. 

Hvis  du  siger  et  godt  Ord  til  den,  som  er  omkring  og 
den  Person,  du  har  paalagt  et  Arbejde,  saa  vil  du  erfare,  at 
Arbejdet  bliver  bedre  og  lettere  udført.  Et  venligt  Ord  er 
som  en  Lysstraale,  der  oplyser  den  Vej,  som  Menneskene 
vandrer,  og  ingen  af  os  kan  undvære  at  høre  et  godt  Ord 
engang  imellem.  Lad  ikke  Ukvemsord,  som  tager  Modet  og 
Arbejdslysten  fra  Menneskene  blive  sagte,  du  selv  bryder  dig 
ikke  om  at  høre  dem,  saa  forvent  ikke,  at  andre  vil  være 
saa  meget  anderledes  end  du  selv.  Et  opmuntrende  Ord 
giver  Kraft  der,  hvor  Trætheden  synes  at  tage  Overhaand. 

Juliane  SH.  Sergraff. 

En  Hyldest  til  Profeten  Joseph  Smith 

af  Præsident  J.  Reuben   Clark  jun.     


Joseph  Smith 


»Men  dersom  nogen  af  eder  fattes  Visdom,  han  bede 
derom  til  Gud,  som  giver  alle  gerne  og  uden  Bebrejdelse, 
saa  skal  den  gives  ham.«  (Jakobs  Brev  1:  5).  Saaledes 
talte  den  fordums  Apostel  Jakob,  »Herrens  Broder«,  (Gal. 
13:  55;  Markus  6:  3,  i  et  af  de  største,  om  ikke  det  største, 

af  alle  Tiders  Skriftsteder,  for 
det  indvarslede  og  er  Nøglen  til 
den  sidste  Husholdning.  Det  er- 
klærede ikke  blot,  at  Himlen  ik- 
ke var  lukket  for  Guds  Børn, 
men  at  Gud  gerne  vilde  give  en- 
hver Visdom,  som  bad  derom. 

Joseph,  en  Dreng  paa  fjorten 
iAar,  der  var  i  en  andelig  Krise, 
læste  dette  Skriftsted  og  troede 
derpaa;  han  bad  med  Tro  og 
Tillid  og  fik  sin  Bøn  besvaret  i 
Form  af  et  Syn,  som  ikke  har 
noget  Sidestykke  i  hele)  Histo- 
rien, for  Gud  Faderen  og  Søn- 
nen, to  opstandne,  herliggjorte 
Væsener,  kom  til  ham,  og  Gud 
sagde  selv  til  denne  ydmyge,  ulærde  Dreng:  »Denne  er  min 
Søn,  den  elskede.  Hør  ham!«  Og  Sønnen  forklarede  Dren- 
gen hans  Mission. 

Bibelen  fortæller  os,  at  Gud  to  Gange  forkyndte  Jesu 
Messiasva^rdighed,  da  Jesus  vandrede  her  paa  Jorden.  En- 
gang, da  han  talte  fra  Himlen  som  Vidne  til  Jesu  Daalb 
ved  Johannes,  sigende:  »Denne  er  min  Søn,  den  elskede,  i 
hvem  jeg  har  Velbehag«,  og  atter  med  de  samme  Ord  som 
ved  Josephs  Syn,  da  han  talte  til  Peter,  Jakob  og  Johan- 
nes, da  Jesus  ».blev  forvandlet  for  deres  Øjne«.  (Markus 
9:  2—13). 

Efter  Opstandelsen  tilkendegav  Faderen  sin  Søn  for  Fol- 
ket paa  det  amerikanske  Fastland,  sigende:  »Se  min  elske- 
de Søn,  i  hvem  jeg  har  Velbehag,  i  hvem  jeg  har  herlig- 
gjort mit  Navn  —  hør  ham!«   (3.  Nephi  11:  7). 

Josephs  Syn  var  lige  saa  betydningsfuld  en  Kendsgerning 
som  det  mægtige  Syn  paa  Sinai,  da  Moses  saa  Herren  »An- 
sigt til  Ansigt.« 

Denne  Dreng  saa  den  samme  Kristus  der,  paa  Vejen  til 
Damaskus,  kom  til  Paulus,  da  denne  var  paa  Rejse  for  at 
forfølge  de  Hellige  og  pludselig  var  badet  i  et  skinnende 

Lys,  klarere  og  mere  straalende  end  Solen,  og  han  og  de, 
der  var  med  ham,  fald!  fil  Jordett.  ...  - 

Drengen  hørte  den  samme  Røst,  som  sagde  til  Paulus: 
»Saul!  Saul !  hvorfpr  forfølger  du  mig?  Det  bliver  dig 
haardt  at  stampe  mod  Brodden,«  (Ap.  Gern.  26:  14)  og 
som  forkyndte  Paulus:  »Jeg  er  Jesus  af  Nazareth,  som  du 
forfølger.«  (Ap.  Gern.  22:  8). 

Paa  denne  herlige  Maade  blev  den  sidste  Husholdning 
aabnet  - —  Tidernes  Fyldes  Husholdning. 

Fra  denne  Stund  steg  Drengen  Joseph  —  som  fordum 
Samuel  —  i  Herrens  Yndest,  hans  Visdom  blev  mangedob- 
let, hans  Magt  og  Kraft  blev  større. 

Akkurat  som  Herren  talte  og  gav  Befaling  til  Noa,  til 
Abraham,  »Guds  Ven«  og  til  Moses,  til  hvem  Gud  talte, 
»ligesom  en  Mand  taler  med  sin  Næste«,  saaledes  talte  Her- 
ren til  Joseph  og  gav  ham  Befalinger  Tid  efter  anden,  idet 
han  kundgjorde  Drengen  sin  Vilje,  efterhaanden  som  For- 
holdene krævede  det.  Herren  sendte  hellige  Engle  til  Jo- 
seph, som  de  betjente.  Ved  Joseph  aabenbarede  Herren  - — 
gennem  Oversættelsen  af  Mormons  Bog  og  ved  direkte 
Aabenbaring  —  Evangeliet  i  dets  Fylde.  Til  Joseph  og  Oli- 
ver sendte  Herren  Johannes  den  Døber,  som  atter  bragte 
det  aronske  Præstedømme  til  Jorden.  Gennem  Joseph  og 
Oliver  gengav  Herren  under  Peter,  Jakob  og  Johannes'  Hæn- 
der og  Myndighed  Præstedømmet  »efter  Melkisedeks  Or- 
den,« det  hellige  Præstedømme  efter  Guds  Søns  Orden 
(Pagtens  Bog  107:  3.). 

Saaledes  kom  Præstedømmet  atter  Jorden  gennem  en 
klar  og  ubrudt  Linie. 

Herren  dannede  og  formede  den  unge  Drengs  Sind  og 
Karakter  saa  meget,  indgød  ham  saa  meget  Mod,  gav  ham 
saa  megen  Visdom,  berigede  ham  med  saa  megen  Tro,  at 
han  i  femogtyve  Aarsalderen  var  Jehovas  udvalgte  Redskab 
til  at  opbygge  Kristi  Kirke  i  de  sidste  Dage,  hvilken  Kirke 
aldrig  mere  vil  blive  forkastet  eller  givet  til  noget  andet 
Folk. 

Joseph  førte  sit  Folk  fra  New  York  til  Ohio,  derfra  til 
Missouri  og  tilbage  til  Illinois. 

Savn  og  Lidelser  var  deres  konstante  Følgesvend,  som 
troede  og  antog  hans  Budskab. 

Forfølgelse  fulgte  dem  altid;  den  truede  med  at  udslette 
dem  fra  Jordens  Overflade.  Bagvaskelse,  nedsættende  Om- 
tale, falske  Vidnesbyrd,  Pøbeloverfald  og  Mord  fulgte  dem 
Skridt  for  Skridt. 

Men  Sagen  gik  fremad. 

Medens  Døden  strammede  sit  Net  om  ham,  begyndte  Jo- 
seph Rejsen  vestpaa,  idet  det  var  Meningen,  at  hans  Folk 

skulde  følge  efter.  Beskyldt  for  fejgt  at  ville  lade  dem  i 
Stikken  vendte  han  tilbage  til  de  Hellige  og  sagde,  at  hvis 
hans  Liv  ikke  var  noget  va^rd  for  dem,  var  det  heller  ikke 
noget  værd  ifor  ham.  Da  han  drog  bort  for  at  overgive  sig 
til  opdigtede  Beskyldninger,  sagde  han:  »Jeg  gaar  som  et 
Lam  til  Slagtebænken.« 

Saa  kom  Enden.  Snigmordere  dræbte  ham.  Sagen  blev 
vandet  af  Martyrernes  Blod.  Joseph  og  Hyrum,  Brødre  i 
Liv  og  Død,  beseglede  deres  Vidnesbyrd  med  deres  Blod. 

Dette  var  det  fulde  Svar  paa  hver  Bagvaskelse,  som  en 
ond  og  ugudelig  Verden  havde  samlet  imod  ham. 

Gud  tog  dem,  da  deres  Arbejde  var  gjort. 

Men  Værket  gik  videre.  Guds  Planer  vil  ikke  fejle;  hans 
Vilje  vil  ikke  blive  bøjet  eller  tilsidesat;  hans  Hensigter  vil 
ikke  smuldre  hen.  Som  Joseph  sagde,  hans  Navn  er  kendt 
for  godt  og  ondt  over  hele  Verden.  Kirken  ruller  videre  for 
at  opfylde  hele  Jorden. 

Gud  give,  at  vi  ogsaa  —  ligesom  Joseph  og  Hyrum  — 
maa  bevare  Troen,  selv  til   Døden,  hvis  det  er  Guds  Vilje. 


Tab  ikke  Troen  paa  Livet 

— —     af  A.  V.  Haun. 


Hvad   Solskin   er   for  det  sorte  Muld, 
er  sand  Oplysning  for  Muldets  Frænde, 
langt  mere  værd  end  det  røde  Guld, 
det  er  sin   Gud  og  sig  selv  at  kende. 

(Grundtvig.) 

Livet  er  Guds  største  Gave  til  Mennesket. 

Ved  Fødslen  sættes  vi  ind  i  et  Eventyr  af  Oplevelser  og 
Muligheder,  og  med  Barnets  store,  forundrende  Øjne  be- 
tragter vi  alt,  hvad  vi  møder,  som  noget  ganske  enestaa- 
ende.  —  Hver  lille  Ubetydelighed  vokser  op  til  store  Op- 
gaver, der  skal  overvindes.  Barnet  bliver  aldrig  træt  af  at 
lære.  Hvor  mange  Forældre  har  ikke  været  Fortvivlelse 
nær  af  at  skulle  svare  paa  deres  videbegærlige  Børns  ofte 
vanskelige  Spørgsmaal. 

Denne  oprindelige  Trang  til  at  udforske  Livets  Hemme- 
ligheder ligger  i  os  fra  Fødslen.  Vi  ønsker  Oplysning  am, 
hvad  det  er,  vi  er  født  ind  til.  Det  ligger  i  os,  at  skal  vi 
kunne  klare  os  her  i  Livet,  saa  maa  vi  have  Kendskab  til 
Tingenes  Ordning.  Under  Opvæksten  suger  vi  Kundskaber 
til  os  om  alt,  hvad  der  angaar  vor  Tilværelse,  og  det  er 
grænseløst,   hvilke   Maal   og   Opgaver,   vi  sætter  os.     Ved 

Barndommens  Overgang  til  Ungdomstiden  staar  vi  med 
en  vældig  Appetit  paa  Livet  og  er  rede  til  at  løse  de  Op- 
gaver, vi  i  vor  Barndom  satte  os.  Men  nu  begynder  For- 
hindringerne at  melde  sig,  nu  gaar  det  pludselig  op  for 
os,  at  ikke  alt,  hvad  vi  havde  tænkt  os  opfyldt,  saa  let 
lader  sig  opfylde. 

Menneskene  har  gjort  sig  afhængige  af  hinanden  i  en 
saadan  Grad,  at  Eneren  har  vanskeligt  ved  at  bryde  ud  og 
leve  sit  Liv,  som  det  kunde  ønske  sig.  Vi  er  fra  Fødslen 
blevet  presset  ind  i  et  snævert  Hylster  af  Love  og  Forord- 
ninger, Leveregler  og  Pligter  mod  Næsten,  som  gør  et  in- 
dividuelt Liv  umuligt.  Naar  Alderen  naaes,  hvor  Pligten 
til  selv  at  klare  sin  Tilværelse  melder  sig,  gaar  det  op 
for  det  unge  Mnneske,  at  der  findes  Problemer  i  Livet, 
der  ikke  saa  let  lader  sig  løse,  og  at  det  nok  bliver  nød- 
vendigt at  renoncere  lidt  paa  Barndommens  og  Ungdom- 
mens Storhedsdrømme. 

Naar  Vanskelighederne  med  at  faa  det  økonomiske  til 
at  løbe  rigtig  rundt,  staar  for  os,  saa  forsvinder  ligesom 
den  sidste  Glæde  ved  Livet,  og  det  gaar  pludseligt  op  for 
os,  at  Livet  er  grimt  og  haardt,  og  at  Menneskene  er  hin- 
andens værste  Fjende.  Da  er  det  ligesom  alt  det  skønne  og 
eventyrlige  gaar  af  Tilværelsen,  som  i  Stedet  for  bliver 
graa  og  trist. 

I  en  saadan  Situation  er  det,  at  mangen  Sjæl  lider  sit 
Skibbrud.  Imod  de  stolte  Drømme  staar  nu  at  skulle  hen- 
slæbe sit  Liv  i  en  kummerfuld  Tilværelse,  blottet  for  Illu- 
sioner. Man  synes  ikke  mere,  der  er  nogen  Udvej,  men 
har  tabt  Troen  paa  sig  selv,  man  har  tabt  Troen  paa  Li- 
vet. 

Livet  er  Guds  største  Gave  til  Mennesket. 

Livet  er  Forberedelse  til  det  evige  Liv,  —  den  .Skole, 
hvor  vi  skal  erhverve  os  de  Kundskaber,  vi  skal  leve  vide- 
re paa  i  det  evige  Liv. 

Enhver  kan  da  forstaa,  hvordan  det  gaar,  naar  vi  taber 
Troen  paa  Livet  og  paa  os  selv.  Vi  faar  da  slet  ikke  det 
udført,  som  vi  skal  leve  videre  paa  i  den  næste  Tilværel- 
se. Hvordan  vilde  det  gaa  et  Barn,  som  undlod  at  lære,  me- 
dens det  gik  i  Skole?  Det  vilde  pludselig  staa  som  voksen 
uendelig  langt  tilbage  for  sine  jævnaldrende,  —  skulde 
først  til  at  begynde  at  lære,  naar  de  andre  skulde  til  at 
praktisere,  hvad  de  havde  lært. 

Det  er  vor  Pligt  at  tage  Modgangen,  som  den  kommer, 
og  finde  Veje  til  at  overvinde  den  uden  at  tabe  Troen  paa 
Livet  af  den  Grund.  Vi  maa  huske,  at  havde  Gud  glattet 
Vejen  for  os,  tilkom  der  os  ikke  nogen  Løn  for  veludført 
Arbejde.  Et  Liv  i  Velstand  og  Lediggang  er  indholdsløst. 

Mennesket  er  til  for  at  nyde  Glæde. 

Ja,  det  er  rigtigt,  men  sandelig  ikke  den  Glæde,  der  kan 
købes  for  Penge. 

Men  naar  man  har  naaet  et  Maa],  man  har  sat  sig,  — 
naar  man  rhar  .-overvundet  en  Ufuldkommenhed,  —  naar 
man  har  gjort  sin.  Pligt  overfor  Gud,  Menneskene  og  sig 
selv,  —  naar  man  er  kommen  til  Kundskabs  Erkendelse 
om  Ting,  man  før  var  uvidende  om,  saa  nyder  man  Glæ- 
den over  de  Fremskridt,  man  har  gjort,  — -  og  det  er  Me- 
ningen med  Profetens  Ord. 

Vi  skulde  aldrig  tabe  Troen  paa  Livet,  om  end  det  al- 
drig viser  sig  saa  haardt.  Med  Troen  paa  Evangeliet  føl- 
ger Forståaelsen  af  Meningen  med  Tilværelsen  og  de  Op- 
gaver, som  vi  møder,  og  mange  gamle  Mennesker  har  vi 
set,  som  har  siddet  i  den  yderste  Fattigdom  og  været  lyk- 
kelige ved  Livet  i  Troen  paa  deres  Gud,  thi  de  har  lært,  at 
et  Menneskes  Værdi  for  Gud  ikke  udmaales  efter,  hvor  rig 
eller  hvor  højtstaaende  vedkommende  har  været,  men  ef- 
ter hvorledes  det  har  forstaaet  Livets  Hensigter.  En  even- 
tyrlig rig  Mand  døde  fornylig,  men  før  sin  Død  indrømme- 
de han,  at  hans  Penge  aldrig  havde  bragt  ham  Lykke.  Han 
havde  aldrig  følt  Glæde  ved  en  Gave,  thi  han  kunde  købe 
hele  Varehuset,  hvor  Gaven  var  købt.  Hvor  maa  det  være 
forfærdeligt  at  skulle  dø  med  den  Overbevisning,,  at  man 
har  spildt  sine  Evner  paa  Opgaver,  der  ikke  rækker  ud 
over  Graven,  samt  at  det  nu  er  for  sent  at  ændre  det  skete. 
Det  er  nemlig  indlysende,  at  et  evnerigt  Menneske  før  el- 
ler senere  faar  Øjnene  op  for,  at  der  er  en  dybere  Betyd- 
ning med  Tilværelsen. 

Tab  derfor  aldrig  Troen  paa  Livet,  fordi  du  synes,  at 
du  ikke  har  naaet  det,  dine  Ungdomsdrømme  bød  dig  at 
naa,  men  lær  dig  selv  at  kende,  sæt  dig  for  at  faa  saa  me- 
gen Livskundskab,  som  du  kan  erhverve  dig,  og  du  vil 
nyde  Glæde  over  hvert  Fremskridt,  du  gør. 

Glæd  dig  ogsaa  over  hver  Prøve,  Gud  sender  dig,  thi 
igennem  Prøver  lutres  vi,  og  ved  at  sende  os  Prøverne,  vi- 
ser Gud,  at  vi  er  værdifulde  for  ham,  derfor  udvikler  han 
os  igennem  Prøver,  og  saa  maa  vi  huske,  at  Gud  prøver  os 
aldrig  over  Evne. 

Ser  det  sort  ud  for  dig,  da  skal  du  finde  det  lyse  ved 
Livet.  Gaa  ud  en  Sommerdag  og  betragt  Naturen,  og  du 
vil  blive  betaget  af,. hvor  dejligt  Gud  har  gjort  det  for  os, 
og  hvor  dejligt  Livet  kan  være,  naar  vi  skubber  alt  det  be- 
tydningsløse bort  fra  os.  • 

Lær  din  Gud  at  kende  og  bring  dig  selv  paa  Talefod  med 
ham   igennem  Bønnen,   saa  vil  Livet  straks   faa  sin  store 

Værdi  for  dig  igen,  thi  han  vil  give  dig  Forstaaelsen  gi  din 
Livsopgave. 

Sidste  Dages  Hellige  burde  forstaa  Livets  Hensigter,  bur- 
de ogsaa  være  Budbringere  til  alle  disse,  der  lever  en  in- 
tetsigende Tilværelse  paa  Jagt  efter  Ære,  Magt  og  Berøm- 
melse, ved  at  gøre  dem  opmærksomme  paa  Digterens  Ord: 

Livet  er  værd  at  leve,  min  Yen, 
om  vi  kun  Livet  forstaa. 


Fra  Dansk  Missionærforening. 


Til  vore  trofaste  Venner,  Bidragyderne  til  Missionærfon- 
det, bringer  vi  vor  bedste  Tak  for  Aaret  1938.  Ja,  vi  brin- 
ger vor  Tak  til  alle  Kirkens  Medlemmer  og  Venner,  som 
fra  Tid  til  anden  har  hjulpet  os  i  vort  Arbejde  med  at  hol- 
de danske  Brødre  i  Missionsmarken. 

Det  har  ofte  rørt  os  at  se  den  Offervillie,  der  har  været 
lagt  for  Dagen  af  dem,  som  ellers  mangler  til  de  daglige 
Fornødenheder,  men  paa  samme  Tid  ved  vi  —  ligesaa  sik- 
kert som  Giveren  —  at  det  Offer,  der  er  bragt  for  denne 
Sag,  vil  bringe  større  Glæde  og  Tilfredshed,  end  fysisk  Til- 
fredsstillelse kan  bringe. 

Aaret,  der  er  gaaet,  har  for  mange  været  et  vanskeligt 
Aar.  Vi  ønsker  for  enhver,  at  Aaret,  der  kommer,  maa 
bringe  Glæde  og  Velsignelse,  og  vi  sætter  vor  Lid  til,  at  vi 
heller  ikke  i  1939  skal  mangle  Deres  Støtte.  Der  er  mange 
Maader,  vort  Arbejde  kan  støttes  paa,  og  enhver  kender 
bedst,  hvorledes  han  (eller  hun)  bedst  kan  yde  denne 
Støtte.  Det  overlades  derfor  til  Dem  nu  at  henvende  Dem 
til  vor  Repræsentaant  i  den  Gren,  hvor  De  hører  hjemme, 
og  for  hvert  økonomisk  Bidrag,  De  yder,  at  faa  Kvittering 
for  samme,  ligesom  vi  altid  vil  være  taknemlig,  om  De 
fortsat  vil  vise  vor  lokale  Missionær  Deres  Gæstfrihed  og 
Venlighed,  som  han  har  været  saa  taknemlig  for  at  nyde. 
Endnu  en  Gang:  GLÆDELIGT  NYTAAR. 

For  Dansk  Missionærforening: 
William  Ørum  Pedersen   (Præsident). 
Carlos  Andersen   (Sekretær  og  Kasserer). 

Ved  Wytaarstid. 


SWens  Solen  synker  bag  Sydens  9iand 
og  SKulden  kommer  fra  SYorden, 
vi  hilser  {Farvel  til  fHaret  som  randt, 
med  SHaab  til  et  nyt  i  sin  Vorden. 

CØi  tog  med  % ak,  hvad  det  gamle  os  gav  — 
vemodigt  vi  slap,  hvad  det  tog, 
mens  saa  det  drog  over  fjorden  lav 
og  stunded  dets  SMaal  imod. 

£Mod  £/Yytaaret  —  bag  ^aage  og  9\iulmet  skjult  — 
saa  mangt  et  Ønske  og  Øje  rettes: 
SHvad  bringer  du  »SYybaaren«  —  af  ^Muligheder  fuld; 
maa  i  din  ^id  saa  meget  ondt  udslettes. 

Sfmens  vil  vi  prøve,  af  karsken  SMagt, 
vor  egen,  den  trængtes  <£ykke  at  fremme; 
og  prøve  at  føje  til  flarsplanen  lagt, 
hver  ^Dag  en  ZPerle  af  Qaad  eller  SYæmme. 

Øm  Snoren,  naar  fHaret  runder  sin  sidste  Qag, 
maa  vise  den  lødigste  ^Perlerække ; 
da,  o,  <£ykkelige,  hvilken  Sum  af  Velbehag  .  .  . 
mer  end  Slomsterflor  ved  °Vaarens  klare  Sække. 

%hi  hvad  vi  ejer  i  al  Svighed 

er  ^Kundskabsfylden  og  gerningen  god; 

sligt  vorde  os  vil  en  Umistelighed  .  .  . 

ej  'Gant  og  selvisk  fflytte  fandt  £vigheds=£Rod. 

Jens  (Zarisen. 

Overvindelse 

af  Ældste   Lynn   Farr. 


»Overvindelse«  er  den  bedst  kendte  Medicin  for  Menne- 
sket. Den  er  undertiden  haard  at  tage,  fordi  den  kan  være 
meget  bitter ;  men  den  giver  herlige  Resultater.  Vi  læser  i 
II.  Nephis  Bog  2:  11:  »Thi  det  er  nødvendigt,  at  der  skal 
>være  en  Modsætning  i  alle  Ting.  Ellers,  min  Førstefødte  i 
Ørken,  kunde  Retfærdighed  ikke  finde  Sted,  ej  heller  Ugu- 
delighed, hverken  Hellighed  eller  Elendighed,  hverken  godt 
eller  ondt.  Og  alle  Ting  maatte  følgelig  være  en  Sammen- 
blanding i  et;  om  der  derfor  skulde  være  eet  Legeme,  maat- 
te det  nødvendigvis  forblive  som  dødt,  og  vilde  hverken  ha- 
ve, Liv,  Død  eller  Forkrænkelighed,  ej  heller  Uforkrænke- 
lighed, hverken  Lyksalighed  eller  Elendighed,  hverken -Fø- 
lelse eller  Følelsesløshed.« 

Det  er  nemt  for  os  at  gaa  ned  ad  en  Bakke,  men  det  er 
ofte  forbundet  med  store  Vanskeligheder  at  komme  opad. 
De  svage  vælger  altid  den  Vej,  der  gaar  nedad,  medens  de 
stærke  overvinder  alle  Forhindringer  og  vælger  den  Vej, 
der  fører  opad  og  fremad. 

Nogle  af  vore  berømteste  Opfindere  har  ofte  arbejdet  un- 
der de  vanskeligste  Forhold  for  at  faa  deres  Opfindelser 
ud  til  os,  saa  at  vort  Liv  kunde  blive  lettere  og  behageli- 
gere. De  har  endog  manglet  det  allernødvendigste  og  som- 
metider været  plaget  af  Sygdomme,  men  dog  har  de  holdt 
ud  ved  Arbejdet. 

Den  engelske  Digter  Milton  led  af  daarlige  Øjne  og  mi- 
stede til  sidst  Synet  paa  begge  Øjne;  men  trods  det  skæn- 
kede han  Verden  store  aandelige  Værdier  gennem  sine  Vær- 
ker, fordi  han  havde  den  Egenskab:  at  kunne  overvinde. 
Vi  kunde  nævne  mange  andre  straalende  Eksempler. 

Vi  søger  tit  de  lettere  Veje,  fordi  vi  ikke  ved,  at  Udhol- 
denhed kommer  ved  at  overvinde  Hindringer.  Alt  for  ofte 
hindres  vi  i  vor  Fremgang  ved  de  unyttige  Ting,  vi  bærer 
paa.  Haarde  Prøvelser  staar  altid  i  Vejen  for  den,  der  vil 
fremad.  Trods  Ønnfodethed,  Træthed  og  Tørst  higer  den 
uforfærdede  Sjæl  dog  altid  fremad  mod  Maalet.  Naar  Top- 
pen er  naaet,  møder  vi  der  de  bedste  Mennesker,  der  fin- 
des, og  vi  vil  da  nyde  Livet  fuldtud  og  glæde  os  over  de 
Vanskeligheder,  som  vi  har  overvundet. 

Den  danske  Missions  Historie 


(Fortsat) 

De  Hellige,  der  boede  i  Sydjylland  og  paa  Fyn,  blev  or- 
ganiseret til  en  Konference  ved  Navn  Fredericia  Konferen- 
ce (Distrikt)  med  Ældste  Christian  J.  Larsen  som  Præsi- 
dent. Præst  Peter  Beckstrom  rapporterede  om  sin  Mission 
i  Sverige  og  blev  beskikket  til  at  arbejde  i  Københavns 
Omegn.  Konferencen  blev  fortsat  den  følgende  Dag  (16. 
Nov.),  da  Kirkens  Generalautoriteter  blev  foreslaaet  til  Op- 
holdelse i  Søskendes  Tro  og  Bønner,  og  Erastus  Snow  blev 
opholdt  som  Præsident  for  Kirken  i  Danmark  med  Æld- 
sterne  John  E.  Forsgren  og  Peter  O.  Hansen  som  hans 
Medhjælpere. 

Søskende,  der  boede  i  Nordjylland,  blev  organiseret  i  en 
Konference,  Aalborg  Konference,  med  Ældste  Christian 
Christiansen  som  Præsident.  Medlemmerne  af  Kirken  paa 
Øerne,  Sjælland,  Falster  og  Bornholm  organiseredes  til  en 
Konference,  Københavns  Konference.  En  Del  lokale  Brø- 
dre blev  ordineret  til  Præstedømmet,  og  flere  af  dem  blev 
kaldet  til  at  udføre  specielle  Missioner  til  forskellige  Dele 
af  Landet.  Paa  dette  Tidspunkt  var  der  tolv  organiserede 
Grene  af  Kirken  i  Danmark,  nemlig: 

København,  organiseret  15.  September  1850. 

Aalborg,  organiseret  27.  November  1850. 

Hørsholm,  organiseret  10.  Marts  1851. 

Christianshavn,   organiseret  18.   August   1851. 

Bornholm,  organiseret  18.  August  1851. 

Hals,  organiseret  31.  August  1851. 

Kjeldgaard    (Jylland),  organiseret  31.  August  1851. 

Sønder  Oredrev  (Sjælland)  organiseret  14.  September  1851. 
Frankerup  (Sjælland),  organiseret  14.  September  1851. 

Grejs   (Jylland),  organiseret  5.  Oktober  1851. 

Fredericia,  organiseret  9.  November  1851. 

Nørre  Sundby,  midlertidig. 

Siden  Missionen  var  blevet  aabnet,  var  532  blevet  døbt, 
men  af  disse  var  60  blevet  udelukket.  Denne  interessante 
Konference  blev  holdt  i  Salen  paa  Christianshavn,  fordi 
Herr  Nehm  ikke  vilde  forny  Lejemaalet  for  Salen  i  Lille 
Kongensgade.  Derfor  maatte  Søskende  fra  begge  Grene 
(København  og  Christianshavn)  holde  deres  Møder  i  Fæl- 
lesskab i  Salen  paa  Christianshavn. 

Efter  November-Koferencen  vendte  Brødrene  Johan  F. 
F.  Dorius  og  Knud  H.  Bruun  tilbage  til  Falster,  og  ankom 
dertil  den  2.  November  1851.  Mange  troede  deres  Vidneds- 
byrd,  og  den  3.  December  1851  døbte  Broder  Dorius  Hans 

Tønnesen,  den  første  der  —  saa  vidt  vides  —  blev  døbt 
paa  Falster.  Ældste  John  E.  Forsgren  og  Johan  Sw.enson 
(svensk  af  Fødsel)  slut  lede  sig  til  Brødrene  Doritis  og 
Bruun  i  Landsbyen  Virkede.  Broder  Swenson  var  ogsaa 
ved  'Konferencen'  i  København  blevet  beskikket  til  at  ar- 
bejde paa  Falster.  De  delte  sig  nu  i  to  Grupper;  Brodér 
Forsgren  tog  Broder  Bruun  med  sig,  medens  Brødrene  Do- 
rius  og  Swenson  arbejdede  sammen;  de  besøgte  mange 
Landsbyer  paa  Falster,  medens  Ældsterne  Forsgren  og 
Bruun  udstrakte  deres  lArbejde  til  Lolland.  De  to  sidst- 
nævnte Brødre  vendte  tilbage  fra  deres  første  Besøg  paa 
denne  0,  efter  at  de  havde  tilbragt  en  Uge  der,  i  hvilkel 
Tidsrum  de  havde  mange  Anledninger  til  at  prædike  Evan- 
geliet i  det  stille.  De  fire  Missionærer  tilbragte  Søndag  den 
21.  December  1851  sammen  i  et  Møde  paa  Falster  og  nød 
Nadveren  som  en  passende  Afslutning.  Broder  Knud  H. 
Bruun  blev  ordineret  til  Ældste  ved  denne  Lejlighed  af 
John  E.  Forsgren. 

Søndag  den  23.  November  brød  det  fjendtlige  Uvejr  løs 
paa  Bornholm.  Broder  Jens  Jørgensen,  som  paa  daværen- 
de Tidspunkt  arbejdede  som  Missionær  der,  havde  gjort 
Forberedelser  til  at  afholde  et  Møde  i  Broder  Jens  Peter 
Didriksens  Hjem  i  Landsbyen  Aaker,  da  Huset  blev  fyldt 
med  Folk;  men  saa  snart  Broder  Jørgensen  begyndte  at 
tale,  blev  han  afbrudt  af  de  tilstedeværende  urolige  Ele- 
menter og  blev  Genstand  for  Vold  og  Trusler;  de  lagde 
Haand  paa  ham  og  trak  ham  udenfor  Huset  ved  Haaret, 
ødelajgde  hans  Klæder  og  mishandlede  ham  paa  anden 
Maade.  Ældste  Ole  Christian  Nielsen,  som  var  blevet  be- 
skikket til  at  præsidere  over  Medlemmerne  paa  Bornholm, 
ankom  sammen  med  Broder  Jens  Jørgensen  til  Øen  den 
24.  November  1851. 

Torsdag  den  27.  November  1851  blev  de  to  Missionærer 
(Ole  Christian  Nielsen  og  Jens  Jørgensen),  da  de  fredeligt 
spadserede  paa  Vejen,  der  førte  til  Aaker,  standset  af 
Voldsmænd,  der  sagde,  at  de  var  sendt  ud  for  at  arrestere 
dem.  Disse  Mænd,  der  var  bevæbnet  med  tunge  Kæppe, 
paastod,  at  Sognets  førende  Mænd  ønskede  at  tale  med 
»Mormonerne«,  men  da  de  kom  til  det  angivne  Sted,  blev 
de  kun  truet  med  Klø  og  fik  Ordre  til  at  forlade  Egnen; 
det  blev  endog  betydet  dem,  at  deres  Liv  ikke  var  sikkert, 
hvis  de  igen  nogensinde  viste  sig  i  Aaker  Sogn.  Der  var 
melem  40  og  50  Mennesker  til  Stede  ved  den  Lejlighed,  og 
Sognefogden  lovede  kun  midlertidig  Beskyttelse'.  Brødrene 
sagde,  at  de  som  fredelige  Borgere  havde  Ret  til  at  færdes 
paa  Landets  Veje,  mejr  han_vild^e  ikke  et  Øjeblik  høre  paa 
dem;  i  vred  Tone  gav  han  dem  Ordre  til  -at -forlade  Ste- 

det,  og  Brødrene  var  tvunget  til  at  følge  hans  Mænd  som 
Fanger.  Medens  de  gik  paa  Vejen,  blev  Ældste  Nielsen 
slaaet  paa  Kinden  af  en  af  Voldsmændene  og  saa  slemt 
medtaget,  at  Blodet  flød.  Da  de  havde  naaet  Sognegræn- 
sen, fik  Brødrene  Lov  til  at  ,gaa,  men  Voldsmændene,  soni 
syntes  at  fortryde  dette,  forfulgte  dem  paany,  men  ind- 
hentede dem  ikke.  Følgende  Frelserens  Ord:  »Naar  de 
forfølger  eder  i  en  By,  fly  da  til  en  anden«,  fortsatte  Mis- 
sionærerne deres  Arbejde  med  usvækket  Energi  paa  an- 
dre Egne  af  Bornholm. 

Medens  Ældsterne  Ole  Christian  Nielsen  og  Jens  Jørgen- 
sen den  2.  December  1851  overnattede  i  Jens  Nielsens 
Hjem  (den  første  Sidste  Dages  Hellig  paa  Bornholm)  i 
det  lille  Fiskerleje  Amager,  gjorde  Nabofolkene  fra  det  til- 
stødende Sogn  Forsøg  paa  —  da  de  havde  hørt  om  »Mor- 
mon «-Ældsternes  Tilstedeværelse  —  at  komme  ind  i 
Landsbyen  for  at  overfalde  »Mormonerne«.  Men  saa  snart 
Landsbyens  Indbyggere  hørte  om  dette,  bevæbnede  de  sig 
i  , Hast  med  Kæppe,  Økser  og  Jernstænger  og  drev  Volds- 
mændene ud,  »for,  sagde  de,  »Mormonerne  lærer  os  rig- 
tige Principper,  og  derfor  vil  vi  forsvare  dem.«  De  fleste 
af  dem,  der  forsvarede  Missionærerne  hin  Dag,  annamme- 
de snart  Evangeliet  og  emigrerede  til  Utah.  Blandt  dem  var 
nu  afdøde  Didrik  Jacobsen  Funk  (Lund)  af  Plain  City, 
Mons  O.  Ipsen,  Jens  Kofod,  Peter  Poulsen,  Georg  K.  Riis, 
Hans  Thorsen  og  andre.  Arnager  blev  i  mange  Aar  Hvile- 
stedet og  det  naturlige  Centrum  for  de  Missionærer,  der 
arbejdede  paa  Bornholm. 


Fra  Missionsmarken. 


AALBORG:  Tirsdag  den  15.  November  havde  Kvindelig  Hjælpe- 
forening arrangeret  en  Fællesspisning,  hvortil  var  inviteret  12 
af  de  ældre  Søskende  i  Grenen,  desuden  deltog  25  af  de  øvrige 
af  Grenens  Medlemmer  in  cl.  Missionærerne.  Man  lagde  straks 
Mærke  til  det  festligt  dækkede  Bord,  som  vidnede  om  en  vel- 
forberedt Aften.  Efter  at  der  var  holdt  Bøn  og  Den  kvindelige 
Hjælpeforenings  Præsidentinde,  Margrethe  Sørensen  havde  bndt 
velkommen,  nød  man  den  fortræffelige  Middag,  som  blev  ser- 
veret, og  saavel  under  Spisningen  som  Resten  af  Aftenen  var 
der  udmærket  Underholdning,  ledet  af  Distriktspræsident  Hen- 
riksen; Sang  og  Musik,  og  endvidere  fik  enhver  Lejlighed  til 
at  udtale  sig.  Alle  udtrykte  deres  Glæde  over  at  være  til  Stede, 
og  Aftenen  var  i  det  hele  taget  vellykket. 


